ساوونمادا میللی پروژه‌لر(12)
اؤلکه‌میزده نیظامی کارخانالار اؤنملی بیر تجروبه ایفاده ائدیر. دولت ایش یئری اولان نیظامی کارخانالار اینسان گوجو، فعالیتی، ایمکان و قابیلیت‌لری اعتباریله بؤیوک اهمیت داشیییرلار. تورکیه، نیظامی حرکات‌لاریندا و ترورلا موباریزه‌سینده بونون اهمیتینی داها دا یاخین‌دان حیس ائدیر. کایسئریده یئرلشن 2نجی آنا باخیم کارخانا ایداره‌سی ایشلرینه 1951-جی ایلده باشلانمیش‌دیر. بو کارخانا، 1954-جی ایلده 1020نجی اوردو دوناتیم باش تعمیر کارخاناسی آدی ایله کایسئریده آچیلمیش‌دیر. قوموتانلیغین آدی، 1987-جی ایلده 1009ونجو اوردو دوناتیم باش تعمیر کارخاناسی، 2003-جی ایلده 2نجی آنا باخیم مرکزی قوموتانلیغی و 2016-جی ایلده ایسه 2نجی آنا باخیم کارخانا ایداره‌سی اولا‌راق دییشدیریلمیش و بوگونکو آدینی آلمیش‌دیر. کارخانادا تخمینن 800 نفر چالیشیر. بون‌لارین 480ی ایشچی، دیگرلری ایسه افسر، گروهبان و سیویل مامورلاردان عبارت‌دیر. رهبرلیگی و چالیشان اؤنملی اوغورلارا ایمضا آتیرلار.
تورک حرب-ایش سندیکا تحصیل مودیری تارکان زنگین‌ین مسئله ایله باغلی قیمتلندیرمه‌سینی تقدیم ائدیریک.
2نجی آنا باخیم کارخانا ایداره‌سی، تورک سیلاحلی گوج‌لری‌نین اینوانترینده اولان زنجیرلی تکنیک‌لرین باخیم، رستوره، یئنی‌دن قورما، تعمیر، مودرنلشمه، یاخشیلاشدیرما و یدک پاچا اوره‌تیم فعالیت‌لرینی ائدیر. زنجیرلی واسطه‌لر؛ تانک‌لار، زیرئه‌لی پرسونل داشیییجی‌لاری (زپت)، زیرئه‌لی ساواش واسطه‌لری (بمپ)، زیرئه‌لی قومپاره واسیطه'سی (بمپ) کیمی واسطه‌لردیر. همچینین بوتون نیظامی بیرلیک‌لره دستک تامین ائدن بیر کارخانادیر. کایسئری 2نجی آنا باخیم کارخانا مورورلوغونده آپاریلان دیگر وظیفه‌لر ایسه بون‌لاردیر:
1-جی زنجیرلی واسطه‌لره عایید پارچا بؤلوم ائما‌لی،
2-جی زنجیرلی واسطه‌لره عایید موتور و ترانسمیسیون یاغ آنالیزی،
3-جی الکترون و مکانیکی جیهازلارین کالیبراسیون-و،
4-جی دوست و موتتفیق اؤلکه پرسونلینه وظیفه باشی پئشه تحصیل وئریلمه‌سی،
5-جی تابع بیرلیک‌لره مشورتچی اورقان دستگی تامین ائدیلمه‌سی.
م-60 تی تانک‌لاری تامامیله یئنیلندی
قورولوشون‌دان اعتباراً زنجیرلی واسطه‌لره آپاردیغی یئنی‌دن قورما، مودرنلشمه ایشلرین‌دن قازاندیغی بیلیک و تجروبه ایله 2000دن چوخ M48AT1-T2 تانکی‌نین مودرنلشمنی، TAMAY تانک قورتاریجینین، ایستحکام ساواش ماشینی‌نین (İSA)، کایا کؤپروجو تانکی‌نین اوره‌تیمی اوغورلا کئچیرمیش. بون‌دان باشقا، 2000-ا یاخین بنزین M113 ZPT واسیطه‌چی دیزل گوج قروپو، خاریجی یانا‌جاق آنباری و دیگر اکیپمان‌لارلا مودرنلشدیریلمه‌سی ائده‌رک، چیخیش دگرلرینی آرتیرمیش و M113 A2T2 مودلینه چئوریلمیش. بو واسطه‌لردن بیر قیسمینی، تورکیه سیلاحلی گوج‌لری‌نین وظیفه احتیاج‌لاری چرچیوه‌سینده ایستحکام مانقا واسیطه‌چی، زیرئه‌لی قوموتا یئری واسیطه‌چی، عاجیل طبی یاردیم ماشینی واسطه‌سی، اود ایداره مرکزی و زیرئه‌لی قوموتا یئری واسطه‌سینه چئویریب‌لر. سون ایللرده ایسه م60ت تانک مودرنلشمه‌سی ایله MLC 70 صینیفی کایار کؤپروجو تانکی ائمالینی باشا وورموش‌لار. M60T تانک مودرنلشمه‌سی پروژه‌سینده، ایلک دفعه بیر تورک تانکینا "رئاکتیو زیرئه قوروما (Explosive Reactive Armour/ERA)" قابیلیتی قازاندیریلمیش. باش معنادا تیرتیل دییشیکلیگین‌دن گؤوده‌سینه، کوله‌سین‌دن سیلاح سیستم‌لرینه قدر مودرنلشدیریلمه‌سی
ائدیلن 170 عدد M-60 تانکی‌نین مودل‌لرینه توک‌و خاطیرلا‌دان (T) حرفی علاوه اولوندو و بون‌لار TSK-نین اینوئنترینه M-60 T اولا‌راق گیردی. بیر باشقا ایفادیله M-60 T تانک‌لاری تپه‌دن دیرناغا یئنی‌لنه‌رک، سیلاحلی گوج‌لرین امرینه وئریلیب. بون‌دان باشقا، تانک‌لار مودرنلشدیریلمه‌سی ائدیلدیک‌دن سونرا مرکزده یارادیلمیش سو حوووزو، مایل ائنیشی کیمی خصوصی ساحه‌ده موختلیف تست‌لردن گئچیریلمه ایمکانی دا وار. حاضیردا، کایسئری 2نجی آنا باخیم کارخانا ایداره‌سینده آتش دستک اوتوماتیک پروژه‌سی ایله (ADOP-2000) بیرلیکده Leopard 2A4  تانکلارینت تانکساوار قابیلیتی‌نین گوجلندیریلمه‌سی پروژه‌سی ایسه داوام ائدیر.
حرکات‌لارا دستک وئرن ایش یئر
کایسئری 2نجی آنا باخیم کارخانا ایداره‌سی، 2016-جی ایلده ایجرا ائدیلن فرات قالخانی و 2017-جی ایلده ایجرا ائدیلن زیتوندا‌لی حرکات‌لاری ایله عفرینده ایجرا ائدیلن حرکاتا کایسئری مرکزین‌دن ایشلتمه یدکی موتور-دوزن، یدک پارچا، تالی بوتؤو ماتریال سؤوق ائده‌رک دستک وئرمیش‌دیر. عینی زماندا آغیر زیان گؤرن زنجیرلی واسطه‌لرین باخیم و تعمیر مرکزی کیمی فعال چیخیش ائتمیش‌دیر. سؤزقونوسو حرکات‌لاری دستکلمک اوچون بو نیظامی ایش یئرینده ایکی‌لی نؤوبه‌لر ائدیله‌رک اوره‌تیم، یئنیدن قورما و تعمیر حجم‌لری ایکی‌یه چیخاریلمیش‌دیر. بون‌دان باشقا، حرکات بؤلگه‌سینده آغیر زده آلان زنجیرلی واسیطه‌لرین لازیم اوسا یورد ایچینده لازیم اولسا سرحد خاریجینده خیدمت، تعمیر، قورتارما و تخلیه وظیفه‌لرینده بؤلگه‌یه سؤوق ائتدیگی سیّار بریقادا‌لار واسطه‌سیله حرکاتین باشلادیغی ایلک گون‌دن بو گونه قدر دستگینی داواملی اولا‌راق داوام ائتدیرمیش. بو نیظامی ایش یئرین‌دن ایشچی‌لر و دیگر نیظامی هیات سیّار قروپ‌لارلا فرات قالخانی، زیتوندا‌لی حرکاتی ایله عفرینده ایجرا ائدیلن حرکات‌لارا اولدوق‌لاری یئرده موداخیله ائدیب‌لر.
چوخ سایدا کیفیت سندینه صاحب موکافات‌لی ایش یئری
کایسئری 2نجی آنا باخیم کارخانا مودورلوغو، دیزاین و اوره‌تیم فعالیت‌لرینی احاطه ائدن AQAP-2110  (دیزاین، اینکیشاف ائتدیرمک و اوره‌تیم اوچون ناتو کیفیت تأمینات گرکلری) ناتو صنایع کیفیته تأمینات سیستمی سندینه، هر جور فعالیتینی چئوره قانونونا ه اویغون اولا‌راق آپاردیغینی گؤسترن TS EN ISO 14001  چئوره یؤنتیمی سیستمی سندینه، ایش ساغلیغی و امنیتی قانونی قانونونا تابع اولدوغونو گؤسترن OHSAS 18001  ایش ساغلیغی و امنیتی سندینه مالیک‌دیر. 2نجی آنا باخیم کارخانا ایداره‌سی اصلی وظیفه‌لری‌نین یانیندا کیفیت ایشلرینه ده اؤنم وئریر. 4 مارس 2017 تاریخینده تورکیه کیفیت درنک‌ینه حقوقی عضو اولان و 18 اوکتوبر 2017-جی ایل تاریخینده ایسه میللی کیفیت حرکاتینا ایمضا آتان ایلک نیظامی کارخانا عنوانینا صاحب. میللی ساوونما ناظیرلیگی طرفین‌دن پیلوت کارخانا سئچیلن 2نجی آناباخیم کارخانا یؤنتیمی آپارمیش اولدوغو ایشلر و حاضیرلیق‌لار باره‌ده "اوچ اولدوز صلاحیت سندی" آلماغا حاق قازانیب.
تورک حرب-ایش سندیکا تحصیل مودیری تارکان زنگین‌ین مسئله ایله باغلی قیمتلندیرمه‌سینی تقدیم ائتدیک.
